b"\n_START_ARTICLE_\nRofekoksiib\n_START_SECTION_\nTurustamine\n_START_PARAGRAPH_\nRofekoksiibi turustas Merck & Co. ravimaks osteoartriiti, akuutseid valuseisundeid ja d\xc3\xbcsmenorr\xc3\xb6ad enam kui 80 riigis._NEWLINE_USA Toidu- ja Ravimiamet (FDA) kiitis rofekoksiibi inimeste raviks heaks 20. mail 1999 algselt osteoartriidi ja menstruatsioonivalude leevendamiseks ja hiljem reumatoidartriidi s\xc3\xbcmptomite ravis._NEWLINE_Eesti Ravimiamet registreeris rofekoksiibi osteoartroosi raviks 1999. aasta oktoobri l\xc3\xb5pus ning ravim j\xc3\xb5udis Eesti apteekidesse sama aasta detsembris. Suurbritannias hakati ravimit turustama juunis 1999.\n_START_SECTION_\nToimemehhanism\n_START_PARAGRAPH_\nRofekoksiib (VIOXX) on mittesteroidne p\xc3\xb5letikuvastane ravim, mis inhibeerib selektiivselt ens\xc3\xbc\xc3\xbcmi ts\xc3\xbcklooks\xc3\xbcgenaas-2 (COX-2). Toimemehhanismi erip\xc3\xa4ra t\xc4\xb1ttu oodati rofekoksiibilt v\xc3\xa4hem k\xc3\xb5rvaltoimeid v\xc3\xb5rreldes mitteselektiivsete COX inhibiitoritega.\n_START_SECTION_\nKliinilised uuringud\n_START_PARAGRAPH_\n\xc3\x9ches kliinilises katses demonstreeris pajukoore standardiseeritud ekstrakt (p\xc3\xa4evane annus 240 mg salitsiini) valuvaigistavat toimet samal tasemel 12,5 mg/p\xc3\xa4evas osteoartroosiravimi rofekoksiibiga._NEWLINE_Kliiniliste uuringute p\xc3\xb5hjal on 12,5 v\xc3\xb5i 25\xc2\xa0mg rofekoksiibi_NEWLINE_efektiivsus osteoartroosi korral v\xc3\xb5rreldav 800\xc2\xa0mg ibuprofeeni v\xc3\xb5i 50\xc2\xa0mg diklofenaki manustamisega 3 korda p\xc3\xa4evas. Samas on k\xc3\xb5rvaltoimete profiil pisut erinev._NEWLINE_Rofekoksiibil esines kliiniliste uuringute andmetel v\xc3\xb5rreldes mitteselektiivsete COX inhibiitoritega v\xc3\xa4hem seedetrakti k\xc3\xb5rvaltoimeid.\n_START_SECTION_\nTarbijad\n_START_PARAGRAPH_\nMercki s\xc3\xb5nul kasutas maailmas rofekoksiibi \xc3\xbcle 84 miljoni inimese.\n_START_SECTION_\nM\xc3\xbc\xc3\xbcgi algus\n_START_PARAGRAPH_\nAleksander Laane arvates v\xc3\xa4hendab uus ravim oluliselt selliste t\xc3\xb5siste seedetrakti k\xc3\xb5rvaltoimete riski nagu haavandid ja verejooksud. (v\xc3\xb5rreldes eelmise p\xc3\xb5lvkonna mittesteroidse p\xc3\xb5letikuvastase ravimi naprokseeniga esines rofekoksiibiga seedetrakti k\xc3\xb5rvaltoimeid 54% v\xc3\xb5rra v\xc3\xa4hem). 8000 patsiendiga uuringu tulemused kanti ette seedetraktihaiguste n\xc3\xa4dalal, mis on suurim igal aastal toimuv gastroenteroloogide kokkutulek Ameerikas._NEWLINE_\xc3\x9clemaailmne uuring VIGOR (VIOXX Gastrointestinal Outcomes Research), mille tulemused avaldati novembri l\xc3\xb5pus tuntud meditsiiniajakirjas New England Journal of Medicine n\xc3\xa4itas, et rofekoksiib on \xc3\xbcldiselt turvaline ja h\xc3\xa4sti talutav.\n_START_SECTION_\nVastun\xc3\xa4idustused\n_START_PARAGRAPH_\nRofekoksiib on vastun\xc3\xa4idustatud raseduse esimesel ja viimasel trimestril ning aspiriiniallergiaga patsientidel.\n_START_SECTION_\nRavimi turult tagasikutsumine\n_START_PARAGRAPH_\n2004. aasta l\xc3\xb5pu poole teatas maailma suuruselt neljas ravimifirma Merck, Sharp & Dohme (MSD), et v\xc3\xb5tab vabatahtlikult turult tagasi valuvaigisti Vioxx._NEWLINE_Hiljutine 2600 patsiendi seas korraldatud kliiniline uuring n\xc3\xa4itas, et Vioxxi toimeaine rofekoksiib p\xc3\xb5hjustab pikaajalisel tarvitamisel enam kui 18 kuu jooksul eluohtlikke s\xc3\xbcdame-veresoonkonna haiguste t\xc3\xbcsistusi, nagu s\xc3\xbcdameinfarkt, insult ja surm._NEWLINE_Ravimi tagasikutsumise t\xc3\xa4psed asjaolud pole selged. M\xc3\xb5ne allika kohaselt kutsuti ravim tagasi sellep\xc3\xa4rast, et turustaja varjas arstide ja patsientide eest infot ja seda rohkem kui 5 aastat, see aga v\xc3\xb5is p\xc3\xb5hjustada USA-s 88 000 \xe2\x80\x93 140 000 t\xc3\xb5sist s\xc3\xbcdamehaiguse juhtumit; ravimit seostati selleks ajaks juba ka 38 000 surmajuhtumiga), teise allika kohaselt suri ravimi eelnimetatud k\xc3\xb5rvaltoimete tagaj\xc3\xa4rjel 55 000 inimest _NEWLINE_._NEWLINE_T\xc3\xb5en\xc3\xa4oliselt m\xc3\xb5jutas see ka Vioxxi m\xc3\xbc\xc3\xbcgitulu, mis oli aasta enne ravimi tagasi kutsumist 2,5 miljardit USD. MSD reserveeris Vioxxiga seotud \xc3\xb5igusabikuludeks 970 miljonit ja USA kodanike kohtuvaidluste tarbeks 4,85 miljardit USD.\n_START_SECTION_\nFabritseeritud uurimistulemused\n_START_PARAGRAPH_\nVioxxi fiasko tagamaad pole selged ja nn 'fabritseeritud uurimistulemuste' kohta t\xc3\xb5endusmaterjale pole. 11. m\xc3\xa4rtsil 2009 teatas endine Baystate Medical Center, Springfield, Mass. akuutse valu keskuse juht, et 21 uurimuse andmed nimetatud ravimi ja muude ravimite (nt tselekoksiib) efektiivsuse kohta, mille autoriks ta oli on fabritseeritud n\xc3\xa4itamaks tegelikust suuremat valuvaigistavad toimet. T\xc3\xb5endid selle kohta, et Reuben oleks Merckiga andmete v\xc3\xb5ltsimise osas kokkum\xc3\xa4ngu harrastanud, puuduvad. Reuben oli eelnevalt olnud ka Pfizeri palgaline eestk\xc3\xb5neleja."